
Nr. 8384 din 21.07.2023
Referat de aprobare
Pentru modificarea HCL nr. 170 din 31.08.2022 privind  aprobarea solicitării adresate Ministerului Educaţiei pentru emiterea avizului conform în vederea schimbării destinaţiei bazei materiale a clădirii Grădiniţei cu Program Prelungit situată pe str. Nicolae Bălcescu nr. 21

           Conform Ordinului Ministerului Educatiei  nr. 6031/2021 , administratiile locale au posibilitatea ca pentru schimbarea destinaţiei bazei materiale  si a terenului folosit de institutiile de invaţământ  să recurgă  la procedura de obţinere a avizului conform din partea Ministerului Educaţiei prin depunerea documentaţiei necesare în acest sens.

          Prin aplicarea acestei proceduri am  solicitat emiterea avizului conform în vederea schimbării destinaţiei bazei materiale a clădirii Grădiniţei cu Program Prelungit situată pe str. Nicolae Bălcescu nr. 21, având în vedere că locaţia respectivă, în care a funcţionat doua grupe de gradiniţă este goală din anul 2021, nemaifiind necesară procesului de învăţământ. 

În urma corespondentei purtate cu Direcţia Generală Dezvoltare Patrimoniu  din cadrul Ministerului Educaţiei a fost transmisă cerinţa de completare a HCL nr. 170 din 31.08.2022 , astfel încât să  reiasă cu exactitate  intenţia de demolare ( susţinută de expertiza tehnică nr. B 169/2021)  sau de consolidare dacă este cazul  pentru corpul de clădire  şi totodată sa se mentioneze in dispozitivul hotărârii şi faptul că imobilul ( teren+edificarea unei noi clădiri pe acest teren)  urmează să deservească o activitate de interes public , de strictă necesitate pentru comunitate , având în vedere  proiecte din cadrul PNRR care se adresează unităţilor administrativ teritoriale sau alte proiecte cu finanţare externă,motiv invocat de noi in Memoriul justificativ înaintat Ministerului Educaţiei. 
          Drept urmare consider oportuna  iniţierea unui proiect de hotărâre pentru modificarea HCL nr. 170 din 31.08.2022 privind  aprobarea solicitării adresate Ministerului Educaţiei pentru emiterea avizului conform în vederea schimbării destinaţiei bazei materiale a clădirii Grădiniţei cu Program Prelungit situată pe str. Nicolae Bălcescu nr. 21 cu cele menţionate mai sus. 

